
Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του παραδοσιακού τμήματος της πόλης του Πει¬ 
ραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. τις διατάξεις του Ν. 880/1979 «περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του IV. 
880/1979», (ΦΕΚ 138/Α), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 Π. Δ/γμα 
(ΦΕΚ 163/Α). 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικότε¬ 
ρα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παραγρ. 1. 

6. Την υπ’ αριθ. Υ. 1291/1987 απόφαση το Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Την υπ’ αριθ. 12508/1987 πράξη συναίνεσης των Έλλης Κού- 
ση, Γεωργίου Φύλλου - Νάτση, Αλίκης Νάτση, Τρύφωνα Αλκ. Νάτση, 
Αναστασίου Αλκ. Νάτση, Ευδοκίας Νάτση, Γεωργίου Αθαν. Νάτση και 
Τρύφωνα Αθαν. Νάτση αποκλειστικών κυρίων του παρακάτω περιγρα- 
φομένου ακινήτου. 

9. Την υπ’ αριθ. 253/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 13842/1312/26.1.1988 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων για προέγκριση της σχετικής μελέτης. 

11. Την κατόπιν αυτοψίας του υπαλλήλου της Διεύθυνσης Πολεοδο- 
μικών Εφαρμογών Χρήστου Καλογήρου επιβεβαίωση των εμπλεκομέ- 
νων στον υπολογισμό του μεταφερόμενου συντελεστή δόμησης στοιχεί¬ 
ων του ακινήτου, που βρίσκεται εντός του ρυμοτομικού σχεδίου Πειραιά 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


(Αττικής) επί της οδού Δ. Γούναρη αριθ. 9, με πρόταση του Αναπληρω¬ 
τή Υπουργού Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου 
(βαρυνομένου), που βρίσκεται στο παραδοσιακό τμήμα της πόλης του 
Πειραιά και ειδικότερα στην οδό Δ. Γούναρη αριθ. 9 και έχει χαρακτη- 
ρισθεί ως διατηρητέο με το από 27.7.1982 Π. Δ/γμα «Χαρακτηρι¬ 
σμός τμήματος της πόλης του Πειραιά σαν παραδοσιακού (Ιστορικό 
Κέντρο Πειραιά)» (ΦΕΚ 410/Δ) και του οποίου την αποκλειστική 
κυριότητα έχουν οι παραπάνω αιτούντες τη μεταφορά του συντελεστή 
δόμησης, όπως το βαρυνόμενο ακίνητο φαίνεται με μαύρη διαγράμμιση 
στο σχετικό προτώτυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 35150/1988 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μετα¬ 
φοράς του συντελεστή δόμησης είναι τα εξής: 

α) Εμβαδόν οικοπέδου: 272,50 μ 2 . 

β) Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 4,80. 

γ) Ποσοστό κάλυψης: 70%. 

δ) Δομήσιμες επιφάνειες που αντιστοιχούν σ’ αυτό είναι: 
272,50χ4,80= 1308 τ.μ. 

ε) Δομημένη επιφάνεια: 545 τ.μ. (272,5 τ.μ. στο ισόγειο και 272,5 
τ.μ. στον όροφο). 


στ) Μεταφερόμενη δομήσιμη επιφάνεια: 1308 τ.μ. - 545 τ.μ. 
= 763 τ.μ. από ορόφους. 

Άρθρο 2. 

Εγκρίνεται η χορήγηση τίτλων μεταφοράς συντελεστή δόμησης στο 
όνομα: 1) Έλλης Κούαη για εμβαδόν ορόφου 127,17 τ.μ., 2) Γεωρ¬ 
γίου Τριανταφύλλου - Νάτση για εμβαδόν ορόφου 127,17 τ.μ., 3) 
Αλίκης Νάτση για εμβαδόν ορόφου 31,79 τ.μ., 4) Τρύφωνα Αλκιβιάδη 
Νάτση για εμβαδόν 'ορόφου 47,69 τ.μ., 5) Αναστασίου Αλκιβιάδη 
Νάτση για εμβαδόν ορόφου 47,69 τ.μ., 6) Ευδοκίας Νάτση για εμβα¬ 
δόν ορόφου 95,37 τ.μ., 7) Γεωργίου Αθανασίου Νάτση για εμβαδόν 
ορόφου 143,06 τ.μ: και 8) Τρύφωνα Αθανασίου Νάτση για εμβαδόν 
ορόφου 143,06 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΫΧ&Σ ΤΕΤΑΡΤΟ) 


ΑΠΟΦΑΣΕΙΣ 

Αριθ. Α18/10/206-Α “ (2) 

Εφαρμογή του Ν. 653/Π, σύμφωνα με τις διατάξεις του άρθρου 62 
του Ν. 947/79, στο τμήμα Σ.Σ. Νεμέας - Στέρνα της οδικής 
αρτηρίας Κορίνθου - Τρίπολης: α) Για την κατασκευή του κόμβου 
Στέρνας, β) για τη βελτίωση του άξονα του αυτοκ/μου από χθ 
13+038 έως χθ 23+200, γ) για την παραλλαγή του αυτοκ/μου 
από χθ 23+9,55 έως χθ 26+455. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 1 

1, Του Ν. 653/77 «περί υποχρεώσεως των παρόδιων ιδιοκτητών 
για τη διάνοιξη Εθν. Οδών κ.λπ.» όπως τροποποιήθηκε και συμπληρώ¬ 
θηκε με τους Ν. 960/79 (άρθρο 9, παρ. 4), Ν. 947/79 (άρθρο 62 
παρ. 9-10), Ν. 1349/83 (άρθρο 14) και Ν. 1418/84 (άρθρο 25) σε 
συνδυασμό με την Α1/0/2/7/12.3.85 απόφαση Τπουργού Δ.Ε. 

2. Του Π.Δ. 929/79 «περί εκτελέσεως του άρθρου 1 του Ν. 653/ 
77». 

Αφού λάβαμε υπόψη: 

α) Τη Δ1α/1489/8.6.88 απόφαση με την οποία εγκρίθηκε η ορι¬ 
στική μελέτη και το κτηματολόγιο του ανισόπεδου κόμβου Στέρνας του 
αυτοκ/μου Κορίνθου - Τρίπολης. 

β) Τη Δ1α/1488/8.6.88 απόφαση, με την οποία εγκρίθηκε η 
μελέτη εφαρμογής της οριστικής μελέτης και το κτηματολόγιο για τη 
βελτίωση του τμήματος από χθ 13+038 (περιοχή κόμβου Στέρνας) 
μέχρι, χθ 23+200 (είσοδος σήραγγας Αρτεμισίου) του αυτοκ/μου Κο¬ 
ρίνθου - Τρίπολης. 

γ) Τη Δ1α/1040/12.5.88 απόφαση, με την οποία εγκρίθηκε η 
οριστική μελέτη και το κτηματολόγιο της παραλλαγής του τμήματος 
Σ.Σ. Νεμέας - Στέρνα από χθ 23+955 μέχρι χθ 26+455 του αυτοκ/ 
μου Κορίνθου - Τρίπολης, αποφασίζουμε: 

Ορίζουμε ότι για την απαλ/ση της απαιτούμενης εδαφικής ζώνης 
για την κατασκευή του Ανισ. Κόμβου Στέρνας του αυτοκ/μου Κορίνθου 
- Τρίπολης, καθώς και για τη βελτίωση του άξονα του τμήματος 
Στέρνα - Αρτεμίσιο από χθ 13+038 έως χθ 23+200 και για την 
παραλλαγή του τμήματος Σ.Σ. Νεμέας - Στέρνα από χθ 23+955 έως 
χθ 26+455, του αυτοκ/μου Κορίνθου - Τρίπολης, θα έχουν εφαρμογή 
οι διατάξεις του Ν. 653/77. 

Οι αναφερόμενες παραπάνω χιλ. θέσεις είναι των αντίστοιχων, εγκε¬ 
κριμένων με τις αποφάσεις Δ1α/1489/8.6.88, Δ1α/1488/8.6.88, 
Δ1α/1040/12.5.88, μελετών και κτηματολογίων. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Αθήνα, 4 Ιουλίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-♦- 

Αριθ. 8777/590/88 (3) 

Χαρακτηρισμός ιδιωτικής οδού παρόδου της οδού Καλογρέζης Δήμου 
Χαλανδρίου σαν νόαιμα υφιστάμενη πριν από το έτος 1923 στο ΟΤ 
44. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1) Τις Δ/ξεις της παρ. 4 του άρθρου 4 άρθρου 20 του από 
17.7.1923 Ν. Δ/τος «περί σχεδίων πόλεων κ.λπ.». 

2) Τις διατάξεις του Ν. Δ/τος 532/1970 σε συνδυασμό με τις 
διατάξεις του υπ’ αριθ. 712/1970 και 198/1972 Β. Δ/των. 

3) Τις διατάξεις της παρ. 1 του άρθρου 5 του Ν. Δ/τος 1147/72 
«περί Δ/σεως της μείζονος Πρωτευούσης». 

4) Τις διατάξεις του άρθρου 3 του υπ’ αριθ. 805/72 Β. Δ/τος «περί 
καθορισμού διατηρουμένων υπέρ του Νομάρχου Αττικής αρμοδιοτή¬ 
των». 

5) Τις διατάξεις της υπ’ αριθ. 5408/1214/14.3.85 κοινής αποφά- 
σεως Νομάρχου Αττικής και Νομάρχου Ανατ. Αττικής «περί καθορι¬ 
σμού αρμοδιοτήτων». 

6) Την από 8.2.88 αίτηση του Νικολάου Ζώτου με την οποία ζητά 
το χαρακτηρισμό της ιδιωτικής οδού παρόδου της οδού Καλογρέζης 
ΟΤ 44 του Δήμου Χαλανδρίου σαν προϋφισταμένη πριν από το έτος 
1923. 

7) Το υπ’ αριθ. 37798/14.4.1966 συμβόλαιο του Συμβ/φου Χα¬ 
λανδρίου Δημητρίου Καζάζη την υπ’ αριθ. 590/28.1.1953 Δημόσια 


Διαθήκη του συμβολαιογράφου Αθηνών Ευριπίδου Περδικάρη και το 
υπ’ αριθ. 253/1.8.1984 συμβόλαιο του συμβ/φου Αθηνών Ανδρέου 
Δημόπουλου. 

8) Την υπ’ αριθ. 10/27/3.3.88 γνωμοδότηση του Συμβουλίου 
ΧΟΠ Διαμ. Ανατ. Αττικής. 

9) Το από Φεβρουάριου 1988 τοπογραφικό διάγραμμα του Μηχανι¬ 
κού Κων/νου Νικολακόπουλου στο οποίο σημειώνεται με ερυθρά γραμ¬ 
μή η εν λόγω οδός, αποφασίζουμε: 

Χαρακτηρίζουμε την αδιέξοδο ιδιωτική οδό που φαίνεται στο ανωτέ¬ 
ρω σχεδιάγραμμα πάροδο της οδού Καλογρέζης και βρίσκεται μέσα 
στο ΟΤ 44 του Δήμου Χαλανδρίου, σαν νόμιμα υφιστάμενη πριν από το 
έτος 1923. 

Η ισχύς της παρούσας αρχίζει από την ημέρα της δημοσίευσής της 
στην Εφημερίδα της Κυβερνήσεως. 

Ακριβές αντίγραφο του πρωτότυπου σχεδιαγράμματος που τη συνο¬ 
δεύει (ένα διάγραμα σε κλίμακα 1:500) θα αναρτηθεϊ στο κτίριο της 
Δ/νσης Πολεοδομίας τμήμα Τοπογραφικό 2ος όροφος για ένα 15νθή- 
μερο στον πίνακα ανακοινώσεων. 

Αγία Παρασκευή, 17 Μαΐου 1988 
Ο Νομάρχης 
ΗΡ. ΠΑΠΑΔΟΠΟΤΛΟΣ 

Αριθ. 2876 " (4) 

ΑΠΟΦΑΣΗ 217 

Τροποποίηση του σχεδίου πόλης στο Ο.Τ. 672 στο Δήμο Θηβαίων Ν. 

Βοιωτίας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Στη 14η συνεδρίαση της 16.5.88 

Αφού έλαβε υπόψη: 

1) Τη με αριθμό πρωτ. ΥΠΠΟ/ΑΡΧ/Α1/Φ09/3176/131 απόφα¬ 
ση του Κεντρικού Αρχ/κού Συμβουλίου. 

2) Τη με αριθμό 271/7.9.87 απόφαση του Δημοτικού Συμβουλίου. 

3) Το με αριθμό 8/28.4.88 πρακτικό γνωμοδότησης του Συμβου¬ 
λίου ΠΕΧΩΔΕ του Νομού Βοιωτίας, αποφασίζει ομόφωνα: 

Τροποποιεί το εγκεκριμένο σχέδιο πόλης, με τον αποχαρακτηρισμό 
του τμήματος του Ο.Τ. 672 όπως φαίνεται στα σχετικά διαγράμματα 
από χώρο αρχαιολογικού ενδιαφέροντος και το χαρακτηρισμό του σε οι¬ 
κοδομήσιμο. 

Τα διαγράμματα με την πρόταση αναρτήθηκαν στο Δημοτικό Κατά¬ 
στημα επί δεκαπενθήμερο και συγκεκριμένα από 1.2.88 έως 15.2.88. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Θήβα, 6 Ιουλίου 1988 
Ο Πρόεδρος του Α.Σ. 

Γ. ΛΥΜΠΕΡΟΠΟΥΛΟΣ 

-♦- 

Αριθ. 2874 (5) 

ΑΠΟΦΑΣΗ 220 

Συζήτηση και λήψη απόφασης για τροποποίηση σχεδίου πόλης για 
πεζοδρόμηση της οδού Επαμεινώνδα στο Δήμο Θηβαίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Στη 14η συνεδρίαση της 16.5.88 

Αφού έλαβε υπόψη: 

1) Τη με αριθμό 290/28.9.87 απόφαση του Δημοτικού Συμβου¬ 
λίου. 

2) Το με αριθμό 8 της 28.4.88 πρακτικό γνωμοδότησης του Συμ¬ 
βουλίου ΠΕ.ΧΩ.Δ.Ε. Βοιωτίας, αποφασίζει ομόφωνα: 

Τροποποιεί το εγκεκριμένο σχέδιο πόλης και χαρακτηρίζει πεζόδρο- 
'μο από αυτοκινητόδρομο την οδό Επαμεινώνδα. 

Η τροποποίηση αποβλέπει ουσιαστικά στην αναβάθμιση του κέντρου 
της πόλης και της ζωής των κατοίκων. 

Τα διαγράμματα με την τροποποίηση αναρτήθηκαν στο Δημοτικό 
Κατάστημα από 5.11.87 έως 25.11.87. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Θήβα, 6 Ιουλίου 1988 
Ο Πρόεδρος του Δ.Σ. 

Γ. ΛΥΜΠΕΡΟΠΟΥΛΟΣ 

Αριθ. 2878 (6) 

ΑΠΟΦΑΣΗ 221 

Τροποποίηση του σχεδίου πόλης στο Ο.Τ. 457 μετά από αίτηση της I. 

Σταμάτη στο Δήμο Θηβαίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Στη 14η συνεδρίαση της 16.5.88 

Αφού έλαβε υπόψη: 

1) Τη με αριθμό 133/12.6.81 απόφαση του Δημοτικού Συμβου¬ 
λίου. 

2) Τη με αριθμό 397/7.12.87 απόφαση του Δ.Σ. 

3) Το με αριθμό 8 της 28.4.88 πρακτικό γνωμοδότησης του Συμ¬ 
βουλίου ΠΕ.ΧΩ.ΔΕ. του Ν. Βοιωτίας, αποφασίζει ομόφωνα: 

Τροποποιεί το ρυμοτομικό σχέδιο πόλης στο Ο.Τ. 457, έτσι ώστε να 
μετατεθεί ο προβλεπόμενος πεζόδρομος μεταξύ των οδών Μακαρίου 
και Φερενίκου στη θέση του υπάρχοντος και διαμορφωμένου δρόμου 
δυτικότερα, όπως φαίνεται στα σχετικά διαγράμματα. 

Με την τροποποίηση αυτή 

α) Δε δημιουργούνται μη άρτια οικόπεδα 

β) Δε ρυμοτομούνται οικόπεδα κατά μεγάλο ποσοστό και 

Ύ) Δε μειώνεται ο κοινόχρηστος χώρος με τη μεταφορά του δρόμου. 

Επίσης διευκολύνεται η κυκλοφορία μεταξύ των οδών Φερενίκου και 
Μακαρίου. 

Τα διαγράμματα με την πρόταση αναρτήθηκαν στο Δημοτικό Κατά¬ 
στημα από 20.2.88 έως 10.3.88. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Θήβα, 6 Ιουλίου 1988 
Ο Πρόεδρος Δ.Σ. 

Γ. ΛΥΜΠΕΡΟΠΟΥΛΟΣ 


-♦- 

Αριθ. 2880 (7) 

ΑΠΟΦΑΣΗ 222 

Τροποποίηση του σχεδίου πόλης στο Ο.Τ. 565 μετά από αίτηση των Γ. 
Σταυρή, Β. Βαΐτση και Γ. Χαρίτου στο Δήμο Θηβαίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Στη 14η συνεδρίαση της 16.5.88 


Αφού έλαβε υπόψη: 

1) Τη με αριθμό 398/7.12.87 απόφαση του Δημοτικού Συμβου¬ 
λίου. 

2) Το με αριθμό 7/14.4.88 πρακτικό γνωμοδότησης του Συμβου¬ 
λίου ΠΕ.ΧΩ.ΔΕ. του Ν. Βοιωτίας, αποφασίζει ομόφωνα: 

Τροποποιεί το ρυμοτομικό σχέδιο πόλης στο Ο.Τ. 565, και επί της 
οδού Γ. Ανδριανού, έτσι ώστε να μετατεθεί η οδός Γ. Ανδριανού εσώτε¬ 
ρον και εις βάρος της ιδιοκτησίας των αιτούντων γιατί: 
α) Δε δημιουργούνται μη άρτια οικόπεδα 
β) Τα ρυμοτομούμενα τμήματα ανήκουν στους αιτούντες και 
γ) Η πρόταση συμπίπτει με τον υπάρχοντα ασφαλτοστρωμένο δρόμο 
στον οποίο υπάρχουν και κράσπεδα. 

Τα διαγράμματα με την πρόταση αναρτήθηκαν στο Δημοτικό Κατά¬ 
στημα από 10.12.87 έως 14.1.88.. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Θήβα, 6 Ιουλίου 1988 
Ο Πρόεδρος Δ.Σ. 

Γ. ΛΥΜΠΕΡΟΠΟΥΛΟΣ 

-♦- 


Αριθ. ΧΟΠ 9079/87 (8) 

Μη αναστολή οικοδομικών αδειών και εργασιών σε οικόπεδο ιδιοκτη¬ 
σίας Αλέκου Μουστακάκη στην Κάρπαθο. 

Ο ΝΟΜΑΡΧΗΣ ΔΩΔΕΚΑΝΗΣΟΥ 


Έχοντας υπόψη: 

1) Το Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

2) Το Ν.Δ. 532/70 «περί συμπληρώσεως των διατάξεων περί 
διοικητικής αποκεντρώσεως». 

3) Το Ν. 1558/1485 «Κυβέρνηση και Κυβερνητικά όργανα» ΦΕΚ 
137Α/26.7.85 και ειδικότερα το άρθρο 23 αυτού όπου προβλέπεται η 
σύσταση του Υπουργείου Περιβάλλοντος, Χωροταξίας και Δημοσίων 
Έργων. 


4) Το Ν.Δ. 691/48 με το οποίο επεκτάθηκε στη Δ/σο η Πολεοδομι- 
κή Νομοθεσία. 

5) Το Ν. 1577/85 περί ΓΟΚ/85. 

6) Το άρθρο 8 του Ν.Δ. 17.7.1923 «περί σχεδίων πόλεων κωμών 
κ.λπ.». 

7) Το με αριθμό 183 Π.Δ/γμα (ΦΕΚ 70Α/5.6.86) «έγκριση τρο¬ 
ποποιήσεων και καθοριμός όρων και περιορισμών δόμησης από τους 
Νομάρχες». 

8) Το με αριθ. 2052/87 έγγραφο του Πολεοδομικού Γραφείου Καρ¬ 
πάθου. 

9) Το με αριθ. 8835/87 έγγραφο, προς το Σ.Χ.Ο.Π. του Ν. Δ/σου 

της Πολεοδομίας Ρόδου. 1 

10) Τη με αρ. Πρωτ. ΣΧΟΠ 76/87 γνωμοδότηση της 8ης Συνε¬ 
δρίασης της 2.12.87 του Σ.Χ.Ο.Π. Ν. Δ/σου, αποφασίζουμε: 

Την μη αναστολή των οικοδομικών αδειών καί εργασιών στο οικόπε¬ 
δο ιδιοκτησίας Αλέκου Μουστακάκη στην Κάρπαθο. 

Ρόδος, 2 Μαΐου 1988 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 

■1 

- ♦ -- 

Αριθ. ΑΠ/ΠΜ/26091/1315 (9) 

Τροποποίηση του ρυμοτομικού σχεδίου Καλαμαριάς στο οικοδομικό 

τετράγωνο που περικλείεται από τους δρόμους Σωκράτους, Παπα- 

ντωνίου, Ευριπίδου και Πλουτάρχου με το χαρακτηρισμό χώρου για 

τη δημιουργία πάρκου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2’. Τις διατάξεις του Α.Ν. 314/1968 (ΦΕΚ 47/Α), όπως συμπλη¬ 
ρώθηκαν με το υπ’ αριθ. 1018/71 Ν.Δ/γμα (ΦΕΚ 220/Α) και με την 
παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1. 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτού Υπουρ¬ 
γού Περιβάλλοντος, Χωροταξίας και Δημ. Έργων. 

5. Τις υπ’ αριθ. 513/87 και 131/88 αποφάσεις του Δημοτικού 

Συμβουλίου Καλαμαριάς. ' 

’ 6. Την υπ’ αριθ. 756/88 πράξη γνωμοδότησης του Σ.Χ.Ο.Π Ν. 
θεσ/νίκης (συνδρία 20/31.5.88), αποφασίζουμε: 

Άρθρο 1. 

1. Εγκρίνεται η τροποποίηση του ρυμοτομικού σχεδίου του Δ. Καλα¬ 
μαριάς στο Ο.Τ. που περικλείεται από τους δρόμους Σωκράτους, Πα- 
παντωνίου, Ευριπίδου και Πλουτάρχου με το χαρακτηρισμό χώρου για 
τη δημιουργία πάρκου, όπως σημειώνεται με τα στοιχεία ΑΒΓΔΕΖΑ 
στο σχετικό διάγραμμα που θεωρήθηκε από το Δ/ντή Πολεοδομίας και 
συνοδεύει την απόφαση αυτή. 

2. Το ακριβές αντίγραφο του πρωτότυπου διαγράμματος που συνο¬ 
δεύει την απόφαση αυτή, να αναρτηθεί μετά τη δημοσίεσυη της απόφα¬ 
σης αυτής στην Εφημερίδα της Κυβερνήσεως, στο κτίριο της Δ/νσης 
Πολεοδομίας, Μανουσογιαννάκη 6, 4ος όροφος για δεκαπέντε (15) 
συνεχείς ημέρες. 


Άρθρο 2. 

1. Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

2. Η ισχύς της αρχίζει από τη δημοσίευσή της στην Εφημερίδα της 
Κυβερνήσεως. 

Θεσ/νίκη, 16 Ιουνίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3316 (10) 

Καθορισμός χώρου και όρων δόμησης για ανέγερση Κοινοτικού Κατα¬ 
στήματος στην Κοινότητα Ελεούσας, Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: 

α) Του Ν.Δ. 17.7.23 «περί σχεδίων πόλεων, κωμών κ.λπ.» και 
ειδικότερα τα άρθρα 3 και 29 αυτού. 

β) Του Ν. 1337/83 και ειδικότερα το άρθρο 38 αυτού. 

γ) Του Π.Δ. της 2.4.85 (ΦΕΚ 225 Δ'/85) «περί μεταβίβασης 
αρμοδιοτήτων στους Νομάρχες». 

2. Το ρυμοτομικό σχέδιο διανομής κοινότητας Ελεούσας που κυρώ¬ 
θηκε με την αγροτική νομοθεσία. 

3. Την αριθ. 13/1988 Απόφαση Κοινοντικού Συμβουλίου Κοινότη¬ 
τας Ελεούσας. 

4. Τη σύμφωνη γνώμη του Σ.ΧΟΠ του Νομού που διατυπώθηκε 
στην πράξη με αριθ. 14/2.6.88. 

5. Τη Γ4δ/15883/1903/8.2.88 απόφαση του ΥΠ.ΠΕ.ΧΩ.Δ.Ε. 
«για τη μη δημοσίευση διαγραμμάτων σε ΦΕΚ κ.λπ.», αποφασίζου¬ 
με: 

Χαρακτηρίζουμε το οικόπεδο με στοιχεία 72, 73, 74, Κ, ι, θ, η, 76 
- 72) όπως φαίνεται στο συνημμένο διάγραμμα, σαν χώρο ανέγερσης 
Κοινοτικού καταστήμο:τος και ορίζουμε τους παρακάτω όρους δόμη¬ 
σης: 

Αρτιότητα: Ως έχει. 

Κάλυψη: 0,30. 

• Ύψος: - . 

Συντελεστής δομήσεως: 0,40. 

Λοιποί όροι: Σύμφωνα με το από 24.4.85 Π.Δ. (ΦΕΚ 181 Δ/85) 
όπως τροποποιήθηκε με το από 14.2.87 Π.Δ. (ΦΕΚ 133Δ'/ 
23.2.87). 

Κατά τα λοιπά ισχύει ο ΓΟΚ/85. Το διάγραμμα κλίμακας 1:100 
που συνοδεύει την παρούσα απόφαση αναρτάται ταυτόχρονα με τη 
δημοσίευση σε ΦΕΚ στον πίνακα ανακοινώσεων του ΤΠ και ΠΕ της Ν. 
Ιωαννίνων. 

Ιωάννινα, 30 Ιουνίου 1988 
Ο Νομάρχης 

ΔΗ ΜΗΤΡΙΟΣ ΟΙΚΟΝΟΜΟΥ 

-Φ-— 

Αριθ. 426884/534 (11) 

Τροποποίηση ρυμοτομικού σχεδίου Δήμου Αγίου Δημητρίου στο Ο.Τ. 

- 849, Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αριθ. Δ.7/13.1./17/11.12.72. 

6. Το Π. Δ/γμα 910/77 «περί Οργανισμού Υ.Δ.Ε.». 

7. Το Ν. 1032/80 «περί Υ.Χ.Ο.Π». 

8. Το Ν. 1558/85 «περί Κυβερνήσεως και Κυβερνητικών Οργά¬ 
νων» αριθ. 24, παρ. 1. 

9. Τους Ν. 1232/82 και 1235/82. 

10. Την υπουργική απόφαση 7524/1151/83 (ΦΕΚ 767/Β/ 
83). 

11. Τις με αριθ. 96/82, 164/82, 121/86 και 190/86 αποφάσεις 
του Δημ. Συμβουλίου Αγίου Δημητρίου. 

12. Τη γνωμοδότηση του Ν.Σ. ΠΕ.ΧΩ,Δ.Ε. από τη συνεδρίαση της 
17.6.88 πρακτ. 23, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
Δήμου Αγίου Δημητρίου στο Ο.Τ. 849 με μετατόπιση τμήματος της 
Ο.Γ. προς την οδό Γρίβα Διγενή. Για την ενημέρωση των ενδιαφερομέ¬ 
νων το σχεδ/μα υπό κλίμακα 1/500 θα αναρτηθεί επί Ιδνθήμερον στο 
Πολ/κό Γραφείο Πειραιά, Νοταρά 93-95 Πειραιάς. 


Η 


ως. 


απόφαση αυτή να δημοσιευθεί στην Εφημερίδα της Κυβερνήσε- 

Πειραιάς, 6 Ιουλίου 1988 
Ο Νομάρχης 
Ε. ΚΟΝΤΟΜΑΡΗΣ 


♦ 


Αριθ. ΤΠ 5996 (12) 

Τροποποίηση όρων δόμησης στις ενότητες Σ. Σταθμού, Σταδίου πόλης 
Κατερίνης. 


Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210/Α) «γενικός οικοδομι¬ 
κός κανονισμός». 

3. Τις διατάξεις του ΑΝ 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 (ΦΕΚ 220/Α) 
Δ/γμα και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

4. Τις διατάξεις του υπ’ αριθ. 183/86 Π.Δ/τος (ΦΕΚ 70/Α) 
«έγκριση τροποποιήσεων και καθορισμός όρων και περιορισμών δόμη¬ 
σης από τους Νομάρχες». 

5. Το από 15.6.88 πρακτικό συνεδρίασης του συμβουλίου ΧΟΠ του 
νομού που αφορά την τροποποίηση των όρων δόμησης περιοχών Κατε¬ 
ρίνης, αποφασίζουμε: 

Τροποποιούμε την κατά παρέκκλιση αρτιότητα στις περιοχές των 
ενοτήτων Σ. Σταθμού και Σταδίου της πόλης Κατερίνης ως εξής: 

Για την ενότητα του Σ. Σταθμού, θα θεωρούνται άρτια και οικοδομή¬ 
σιμα τα οικόπεδα που έχουν μέχρι τη δημοσίευση του Δ/τος έγκρισης 
του σχεδίου της ενότητας ελάχιστο πρόσωπο 8 (οκτώ) και ελάχιστο 
εμβαδόν 120 τ.μ. (εκατόν είκοσι τετρ. μέτρα). 

Για την ενότητα του Σταδίου, θα θεωρούνται άρτια και οικοδομήσι¬ 
μα τα οικόπεδα που έχουν μέχρι τη δημοσίευση του διατάγματος 
έγκρισης του σχεδίου της ενότητας, ελάχιστο πρόσωπο 8 (οκτώ) και 
ελάχιστο εμβαδόν 150 τ.μ. (εκατόν πενήντα τετρ. μέτρα). 

Επίσης άρτια και οικοδομήσιμα θα είναι τα οικόπεδα που προκύ¬ 
πτουν από την πράξη εφαρμογής εφόσον έχουν την αρτιότητα που 
ορίζεται με τις παραπάνω παρεκκλίσεις. 

Κατερίνη, 6 Ιουλίου 1988 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 


♦ 


Αριθ. ΤΠ 1207 (13) 

Τροποποίηση μεγίστου επιτρεπομένόυ ύψους κτιρίων σε περιοχές εντός 
εγκεκριμένου σχεδίου πόλεως Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 


Έχοντας υπόψη: 

1. Τις διατάξεις του Ν. 1032/80 «περί συστάσεως του Υπουργείου 
ΧΟΠ». 

2. Τις διατάξεις του Ν. 1558/85 «Κυβέρνηση και Κυβερνητικά 
όργανα» και ειδικότερα του άρθρου 23 παρ. 1 αυτού. 

3. Τις διτάξεις του Ν.Δ. 17.7.1923 «περί σχεδίων πόλεων κ.λπ.» 
όπως μεταγενέστερα τροποποιήθηκαν και συμπληρώθηκαν και ειδικό¬ 
τερα των άρθρων 9 κα 85 αυτού. 

4. Το άρθρο 33 του Ν. 1337/83 όπως τροποποιήθηκε με το Ν. 
1512/85. 

5. Τις διατάξεις του άρθρου 9 και του άρθρου 34 παρ. 3 του Ν. 
1577/85 του Γενικού Οικοδομικού Κανονισμού. 

6. Τις διατάξεις του Π.Δ. 183/ΦΕΚ 70Α/5.6.86 «Έγκριση τροπο¬ 
ποιήσεων σχεδίων πόλεων και καθορισμός όρων και περιορισμών δόμη¬ 
σης από τους Νομάρχες». 

7. Το Β.Δ. 27.8.1970 ΦΕΚ 212Δ’ με το οποίο εγκρίθηκε η αναθε¬ 
ώρηση του ρυμοτομικού σχεδίου Πρέβεζας. 

8. Τη γνωμοδότηση της ΕΠΑΕ. 

9.. Την 71/87 απόφαση του Δημοτικού Συμβουλίου Πρέβεζας. 

10. Τη γνωμοδότηση του Συμβουλίου ΧΟΠ του Ν. Πρέβεζας πρα¬ 
κτικό 6/14.10.87 θέμα 3. 

11. Την πρόταση - Β' φάση της πολεοδομικής μελέτης αναθεώρη¬ 
ση, αποφασίζουμε: 

Τροποποιούμε για λόγους μορφολογίας του εδάφους, αισθητικής και 

προστασίας της αρχιτεκτονικής φυσιογνωμίας και μέχρι την έκδοση του 
Προεδρικού Διατάγματος αναθεώρησης του ρυμοτομικού Σχεδίου και 
των όρων δόμησης της πόλης Πρέβεζας, το μέγιστο επιτρεπόμενο ύψος 
των κτιρίων σε περιοχές εντός του εγκεκριμένου σχεδίου της πόλεως 
ως ακολούθως: 

Καθορίζουμε μέγιστα επιτρεπόμενα ύψη στους τομείς ως εξής: 

Για τον τομέα I (Σ.Δ. 1,2) ύψος 12,50 μ. 

Για τον τομέα Ια (Σ.Δ. 1,2) ύψος 7,5 μ. (ως Π.Δ/γμα). 

Για τον τομέα II (Σ.Δ. 1,6) ύψος 15,8 μ. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Πρέβεζα, 14 Ιουνίου 1988 

Ο Νομάρχης 
Θ. ΜΕΡΕΝΤΙΤΗΣ 

- 4 —— 

Αριθ. 1993 (14) 

Τροποποίηση του ρυμοτομικού σχεδίου Κομοτηνής στο Ο.Τ. 477. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του ν;δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 ν.δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Λ)· 

3. Τις διατάξεις του υπ’ αριθ. 183/1986 π.δ/τος (ΦΕΚ 70/Α). 

4. Τις υπ’ αριθ. 192/87 και 45/88 γνωμοδοτήσεις του Δημοτικού 
Συμβουλίου. 

5. Την υπ’ αριθ. 105/88 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Ροδόπης. 

6. Την υπ’ αριθ. Γ4δ/15883/1903/8.2.88 κοινή απόφαση των 
Υπουργών Προεδρίας και ΥΠΕΧΩΔΕ, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Κομοτηνής στο 
Ο.Τ. 477 όπως φαίνεται στο με ημερομηνία Ιούνιος 87 τοπογραφικό 
διάγραμμα του Δήμου Κομοτηνής, το οποίο έχει αναρτηθεί στον πίνακα 
ανακοινώσεων του ΤΠ και ΠΕ για χρονικό διάστημα είκοσι (20) ημε¬ 
ρών. 


Άρθρο 2. 

Η ισχύς της παρούσας απόφασης αρχίζει από τη δημοσ'ιυσή της 
στην Εφημερίδα της Κυβερνήσεως. 

Κομοτηνή, 28 Ιουνίου 1988 
Ο Νομάρχης 
ΖΗΣΗΣ ΜΠΕΚΟΣ 

. ♦ ,’; 

Αριθ. ΤΠ 4341 (15) 

Τροποποίηση του ρυμοτομικού σχεδίου Κ. Τιθορέας παρά το Σιδηρ. 

Σταθμό Κ. Τιθορέας. 

Ο ΝΟΜΑΡΧΗΣ ΦΘΙΩΤΙΔΑΣ 

Μετά από τα παρακάτω δεδομένα: 

■ 1. Τις διατάξεις του από 17.7.1923 Ν.Δ. «περί σχεδίων πόλεων» 
όπως μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώσε- 
ως».' 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους 
Νομάρχας αρμοδιότητες επί θεμάτων εγκρίσεων, επεκτάσεων ή τροπο¬ 
ποιήσεων σχεδίων πόλεων και κωμών». 

4. Το άρθρο 33 παρ. 2 του Ν. 1337/83 και το Π.Δ. 443 της 
2/17.11.83 (ΦΕΚ 165Α). 

5. Τις διτάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6. Τις διατάξεις τού 8/9.6.73 Ν.Δ/και 1577/1985 Νόμου (ΦΕΚ 
210/18.12.85 Α') «περί Γενικού Οικοδομικού Κανονισμού». 

7. Την αριθ. 24/4.4.88 απόφαση του Κοινοτικού Συμβουλίου Κοι¬ 
νότητας Κ. Τιθορέας. 

8. Την αριθ. 4072/16.6.88 εισήγηση του ΤΠ και ΠΕ Ν. Φθιώτι¬ 
δας. 

9. Την αριθ. 119/23.6.88 (θέμα δον) σύμφωνη γνωμοδότηση του 
Συμβουλίου ΧΟΠ Ν. Φθιώτιδας. 

10. Το Ν. 1512/11.1.85 (ΦΕΚ 4Α711.1.85). 

11. Το αριθ. 183 Π.Δ/γμα (ΦΕΚ 70Α’/5.6.86), αποφασίζου¬ 
με: 

Εγκρίνουμε την τροποποίηση του ρυμοτομικού σχεδίου Κ. Τιθορέας 
(παρά το Σιδηροδρομικό Σταθμό Κ. Τιθορέας) Χ=+200 και Ψ=-200. 

Το διάγραμμα σε κλίμακα 1:500 θα αναρτηθεί στον πίνακα ανακοι¬ 
νώσεων του Τμήματος Πολεοδομίας και Πολεοδομικών Εφαρμογών 
επί ένα δεκαπενθήμερο. Η απόφαση αυτή ισχύει από την ημερομηνία 
που θα δημοσιευθεί στην Εφημερίδα της Κυβερνήσεως. 

Λαμία, 30 Ιουνίου 1988 
Ο Νομάρχης 

ΘΑΝ. ΦΡΑΓΚΙΑΔΑΚΗΣ 

